ഗ്രാമീണ കോടതിയില് ആഴ്ചയിലൊരിക്കല് ന്യായാധികാരിയുടെ സിറ്റിംഗ് നടത്താന് ഉത്തരവ് ഭീമനടി: ഗ്രാമീണ കോടതിയില് ആഴ്ചയിലൊരു ദിവസം ന്യായാധികാരിയുടെ സിറ്റിംഗ് നടത്താന് ഹൈക്കോടതി ഉത്തരവിട്ടു. ഗ്രാമീണ മേഖലയിലെ ജനങ്ങള്ക്ക് ഉപകാരപ്പെടുന്ന രീതിയില് ഭീമനടിയില് ആരംഭിച്ച ഗ്രാമീണ കോടതിയില് കഴിഞ്ഞ രണ്ടു വര്ഷമായി ന്യായാധികാരി ഇല്ലായിരുന്നു. ഹൈക്കോടതി ഉത്തരവോടെ ഇതിന് പരിഹാരമായിരിക്കുകയാണ്. ഹോസ്ദുര്ഗ് മുന്സിഫിനാണ് ഭീമനടി ഗ്രാമീണ ന്യായാലയത്തില് സിറ്റിംഗ് നടത്താന് ഹൈക്കോടതി ഉത്തരവ് നല്കിയിരിക്കുന്നത്. ഇതുവരെ ഇവിടെയുണ്ടായിരുന്ന കേസുകള് ഹോസ്ദുര്ഗ് മുന്സിഫ് ആണ് പരിഗണിച്ചിരുന്നത്. ആഴ്ചയില് ഒരു ദിവസം ഇവിടെത്തന്നെ സിറ്റിംഗ് ആരംഭിക്കുന്നത് മലയോരത്തെ ജനങ്ങള്ക്ക് പ്രയോജനപ്രദമാകും.